b'\n_START_ARTICLE_\nHitMix Kuopio\n_START_PARAGRAPH_\nHitMix Kuopio on suomalainen kaupallinen paikallisradio, joka kuuluu Kuopion ja sen l\xc3\xa4hikuntien alueella. Kanavan kuuluvuusalueella asuu vakituisesti noin 200\xc2\xa0000 ihmist\xc3\xa4. HitMix Kuopion omistaa porilainen Mediatakojat Oy. Alun perin Radio Kuopio aloitti toimintansa 4.12.2013.\n_START_SECTION_\nL\xc3\xa4hetys\n_START_PARAGRAPH_\nKanavalla on juonnettua l\xc3\xa4hetyst\xc3\xa4 arkisin kello 5.30\xe2\x80\x939.00 sek\xc3\xa4 13.00-17.00, joista iltap\xc3\xa4iv\xc3\xa4n l\xc3\xa4hetys tehd\xc3\xa4\xc3\xa4n Kuopiossa. HitMix Kuopion Virallista iltap\xc3\xa4iv\xc3\xa4\xc3\xa4 juontaa Anssi Saarelainen. Muina aikoina kanavalla soi musiikki._NEWLINE_Juonnetun l\xc3\xa4hetyksen aikana kanava l\xc3\xa4hett\xc3\xa4\xc3\xa4 uutiset ja s\xc3\xa4\xc3\xa4tiedot tasatunnein._NEWLINE_Juonnettu sis\xc3\xa4lt\xc3\xb6 koostuu paikallisista asioista, uutisista, urheilusta, kulttuurista ja viihteest\xc3\xa4 sek\xc3\xa4 menovinkeist\xc3\xa4. Kerran kuukaudessa HitMix Kuopio kutsuu paikallisen kansanedustajan keskustelemaan Arkadianm\xc3\xa4en ajankohtaisita asioista.\n_START_SECTION_\nMusiikki\n_START_PARAGRAPH_\nKanavan nettisivujen mukaan "HitMix soittaa eniten hittej\xc3\xa4 90-luvulta t\xc3\xa4h\xc3\xa4n p\xc3\xa4iv\xc3\xa4\xc3\xa4n".\n_START_SECTION_\nVerkkosivut ja muut palvelut\n_START_PARAGRAPH_\nHitMix Kuopion sis\xc3\xa4ll\xc3\xb6n p\xc3\xa4\xc3\xa4paino on paikallisissa asioissa, mutta verkkosivuilla on my\xc3\xb6s valtakunnallisia uutisia. Haastattelut ja ohjelmasarjat voi kuunnella j\xc3\xa4lkik\xc3\xa4teen nettisivun kautta. Paikallisella urheilulla on sivustolla t\xc3\xa4ysin oma uutisosionsa.'